CELEX: 62020TN0465
Language: da
Date: 2020-07-22 00:00:00
Title: Sag T-465/20: Sag anlagt den 22. juli 2020 — Ryanair mod Kommissionen

31.8.2020   
            
            
               DA
            
            
               Den Europæiske Unions Tidende
            
            
               C 287/46
            
         
      Sag anlagt den 22. juli 2020 — Ryanair mod Kommissionen
      (Sag T-465/20)
      (2020/C 287/68)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F. Laprévote, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) af 10. juni 2020 om statsstøtte SA.57369 (2020/N) COVID-19 — Portugal — Støtte til TAP (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
                  Sagsøgeren har ligeledes fremsat anmodning om, at der træffes afgørelse efter en fremskyndet procedure i henhold til artikel 23a i statutten for Den Europæiske Unions Domstol.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at det ikke i den anfægtede afgørelse er godtgjort, at støtten er omfattet af det materielle anvendelsesområde for rammebestemmelserne for redning og omstrukturering (»R&R-rammebestemmelserne«) (2).
               
            
                  2.
               
               
                  Andet anbringende om, at Kommissionen anvendte artikel 107, stk. 3, litra c, TEUF urigtigt.
               
            
                  3.
               
               
                  Tredje anbringende om, at den anfægtede afgørelse er i strid med princippet om forbud mod forskelsbehandling, princippet om fri udveksling af tjenesteydelser samt princippet om fri etableringsret.
               
            
                  4.
               
               
                  Fjerde anbringende om, at Kommissionen ikke indledte den formelle undersøgelsesprocedure.
               
            
                  5.
               
               
                  Femte anbringende om, at Kommissionen har tilsidesat sin begrundelsespligt i afgørelsen.
               
            
         (1)  Kommissionens afgørelse (EU) af 10.6.2020 om statsstøtte SA.57369 (2020/N) COVID-19
      Portugal — Støtte til TAP (EUT 2020, C 228, s. 1).
      
         (2)  Rammebestemmelser for statsstøtte til redning og omstrukturering af kriseramte ikke-finansielle virksomheder (EUT 2014, C 249, s. 1).